open-index/open-wikipedia-markdown huggingface dataset:
নাইমুর রহমান আপন

**নাইমুর রহমান আপন** একজন বাংলাদেশী অভিনেতা। তিনি থিয়েটার, পণ্যের বিজ্ঞাপন ও চলচ্চিত্রে অভিনয় করেন। অভিনয়ের জীবনের স্বীকৃতিসরূপ তিনি ২০১৭ এবং ২০১৯ সালে ছিটকিনি ও কালো মেঘের ভেলা চলচ্চিত্রে অভিনয়ের জন্য সেরা শিশু শিল্পী বিভাগে বাংলাদেশের জাতীয় চলচ্চিত্র পুরস্কার জয় করেছেন।

## প্রারম্ভিক ও কর্মজীবন
নাইমুর রহমান আপনের বিদ্যালয় জীবন কাটে ঢাকার ফুলকুঁড়ি কিন্ডার গার্টেন অ্যান্ড হাই স্কুল ও বেঙ্গলি মিডিয়াম হাই স্কুলে। ২০১৫ সালে পিদিম থিয়েটারে যোগ দেন। একই বছর অমিতাভ রেজা চৌধুরীর পরিচালনায় রবি'র একটি বিজ্ঞাপনে অভিনয়ের মাধ্যমে তার অভিনয় জীবন শুরু হয়। বিজ্ঞাপন ছাড়াও তিনি নাটক ও চলচ্চিত্রে অভিনয় করেছেন। চলচ্চিত্রগুলির মধ্যে ছিটকিনি, কালো মেঘের ভেলা, নোনাজলের কাব্য উল্লেখযোগ্য।

## উল্লেখযোগ্য কর্ম
২০২১ সাল পর্যন্ত তিনি ১০টি বিজ্ঞাপন, ৪টি নাটক ও ৫টি চলচ্চিত্রে অভিনয় করেছেন। এগুলির মধ্যে উল্লেখযোগ্য কর্ম-

### বিজ্ঞাপন

### চলচ্চিত্র

## অর্জন
২০১৭ *ছিটকিনি*তে কিশোর অনন্ত'র চরিত্রে অভিনয়ের জন্য ৪২তম জাতীয় চলচ্চিত্র পুরস্কারের আসরে ও *কালো মেঘের ভেলায়* দুখু চরিত্রে অভিনয়ের জন্য ২০১৯ সালে ৪৪তম জাতীয় চলচ্চিত্র পুরস্কারের আসরে সেরা শিশুশিল্পীর পুরস্কার জয় করেছিলেন।

## তথ্যসূত্র

বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মঞ্চ অভিনেতা
শবর জনজাতি

**শবর জনজাতি** (এছাড়াও বলা হয় **সবর জনজাতি** এবং **সাওরা**) হল মুন্ডা উপজাতির আদিবাসী সম্প্রদায়, যারা প্রধানত ওড়িশা ঝড়খণ্ড
  ও পশ্চিমবঙ্গ রাজ্যে বাস করে। ঔপনিবেশিক আমলে, অপরাধী উপজাতি আইন ১৮৭১-এর অধীনে তাদের 'অপরাধী উপজাতি'গুলির মধ্যে একটি হিসাবে শ্রেণীবদ্ধ করা হয়েছিল। তার রেশ টেনে আধুনিক সময়েও তাদের ওপর সামাজিক কলঙ্ক আরোপ করা হয় এবং সমাজ থেকে বহিষ্কার করে তাদের "একঘরে" করে রাখা হয়। বিখ্যাত বাঙালি লেখক এবং সক্রিয় কর্মী মহাশ্বেতা দেবী এই বন্য আদিবাসীদের উন্নতি বিধানের জন্য সচেষ্ট ছিলেন। এরা অনেক প্রাচীন জনজাতি। ব্রিটিশ ঔপনিবেশিক আমলে চা বাগানের কাজের জন্য অনেক শবর পরিবার বাংলাদেশে চলে যাওয়ায়, সেখানেও শবরদের বাস দেখতে পাওয়া যায়।

## ইতিহাস
হিন্দু মহাকাব্য মহাভারতে সবর উপজাতির উল্লেখ পাওয়া যায়, তাদের সাওরা নামেও ডাকা হয়। যদিও পূর্ব সিংভূম জেলার কিছু অংশে, প্রধানত মুসাবনি অঞ্চলে, তারা কারিয়া নামে পরিচিত। বিখ্যাত লেখক এবং সক্রিয় কর্মী মহাশ্বেতা দেবী এই বন্য আদিবাসীদের সাথে কাজ করার জন্য পরিচিত ছিলেন।
## অবস্থান
এই নির্জনবাসী উপজাতিটিকে প্রাথমিকভাবে ওড়িশা  এবং পশ্চিমবঙ্গ রাজ্যের মেদিনীপুর জেলায় দেখতে পাওয়া যায়। এছাড়া ঝড়খন্ড রাজ্যে শবর উপজাতি মানুষ দেখা যায়।

## জীবিকা
এই উপজাতি পরম্পরাগতভাবে সাধারণত বনে বাস করে। তাই এদের কৃষি কাজে অভিজ্ঞতার অভাব রয়েছে। তারা তাদের জীবিকার জন্য বনের উপর নির্ভর করে। 
## ভয়াবহ অবস্থা
সাম্প্রতিক বছরগুলিতে, শবরদের বসতি এলাকায় নকশালবাদী বিদ্রোহ ছড়িয়ে পড়ার পর, পুলিশ মাঝে মাঝেই বনে শবরদের প্রবেশাধিকারে বিধি নিষেধ অর্পণ করছে। এই কারণে তাদের জীবন জীবিকার সংস্থানে টান পড়ছে। কয়েক বছর আগে, ২০০৪ সালে, জানা গিয়েছিল মেদিনীপুর জেলার আমলাসোলের শবর গ্রামে, বেশ কয়েক মাস অনাহারে থাকার পর পাঁচ জন শবর মারা গেছে। এই খবর গণ মাধ্যমে প্রচারিত হবার পর ক্ষোভ ছড়িয়ে পড়েছিল। পরবর্তীকালে, দুর্বার মহিলা সমন্বয় কমিটি (ডিএমএসসি) এই এলাকায় একটি বিদ্যালয় শুরু করেছিল, আংশিকভাবে সেটির অর্থায়ন করেছিল কলকাতার যৌনকর্মীরা।

২০০৮ সালের জুন মাসে, পশ্চিমবঙ্গের অনেক গ্রামে শবর গোষ্ঠী ভয়াবহ বন্যার শিকার হয়েছিল। ক্যাথলিক মিশনারিরা তাদের এই বিপদে এগিয়ে এসে প্রচুর পরিমাণে সাহায্য করেছিলেন।
## বাংলাদেশের শবর
ঔপনিবেশিক আমলে চা বাগানের শ্রমিক হিসেবে কাজ করার জন্য শত শত শবর বর্তমান বাংলাদেশে চলে গিয়েছিল। আজ, বাংলাদেশের উত্তর-পূর্বাঞ্চলীয় জেলাগুলি, যেমন মৌলভীবাজার, নন্দরানী, হরিণছড়া এবং রাজঘাটের মতো এলাকায় তাদের মধ্যে প্রায় ২০০০ জন বসবাস করছে।

## তথ্যসূত্র


## আরও পড়ুন
* *The Book of the Hunter*, by Mahasweta Devi, translated by Sagaree and Mandira Sengupta, Seagull, 2002. .
* Hated, Humiliated, Butchered by Mahasweta Devi, *[[Tehelka]]*, 12 October 2007
*The Why-Why Girl, by Mahasweta Devi, illustrated by Kanyika Kini, Tulika Press, 2005. .

## উৎসসমূহ
* Sabar tribe in Sabar Nagar, Jamshedpur district

বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:পশ্চিমবঙ্গের উপজাতি
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের জাতিগোষ্ঠী
বিষয়শ্রেণী:ভারতের তফসিলি জনজাতি
বিষয়শ্রেণী:ঝাড়খণ্ডের জাতিগোষ্ঠী
বিষয়শ্রেণী:হিন্দু সম্প্রদায়
বিষয়শ্রেণী:ঝাড়খণ্ডের সামাজিক গোষ্ঠী
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:ওড়িশার তফসিলি উপজাতি
বিষয়শ্রেণী:হিন্দু সমাজ
বিষয়শ্রেণী:ভারতের বিমুক্ত জাতি
ট্রান্সজর্ডান (অঞ্চল)

**ট্রান্সজর্ডান**, **পূর্ব তীর**,  বা **ট্রান্সজর্ডানীয় উচ্চভূমি** (), জর্ডান নদীর পূর্বে দক্ষিণ লেভান্টের অংশ, যা বেশিরভাগ বর্তমান জর্ডানে রয়েছে।

ট্রান্সজর্ডান নামে পরিচিত অঞ্চলটি ইতিহাস জুড়ে অসংখ্য শক্তি দ্বারা নিয়ন্ত্রিত ছিল। প্রারম্ভিক আধুনিক যুগে, ট্রান্সজর্ডান অঞ্চলটি উসমানীয় সিরিয়ার প্রদেশগুলির অধিভুক্ত ছিল। ১৯১০--এর দশকে উসমানীয় শাসনের বিরুদ্ধে আরব বিদ্রোহের পর, ট্রান্সজর্ডান আমিরাত ১৯২১ সালে হাশেমাইট আমির আবদুল্লাহ দ্বারা প্রতিষ্ঠিত হয় এবং আমিরাত একটি ব্রিটিশ আশ্রিত রাজ্যে পরিণত হয়।

১৯৪৬ সালে, আমিরাত ব্রিটিশদের কাছ থেকে স্বাধীনতা অর্জন করে এবং ১৯৪৯ সালে দেশটির নাম পরিবর্তন করে "জর্ডানের হাশেমি রাজ্য" রাখা হয়।

## নাম

উপসর্গ *ট্রান্স-* লাতিন এবং এর অর্থ "এপারে" বা তার বাইরে, এবং তাই "ট্রান্সজর্ডান" জর্ডান নদীর অপর *পাশের* ভূমিকে বোঝায়। পশ্চিম দিকের সমতুল্য শব্দ হল *[[পশ্চিম তীর]]* - আক্ষরিক অর্থে, "নদী জর্ডানের এই দিকে"। তানাখের ,  সপ্ততিতে   অনুবাদ করা হয়েছে, যা তখন  অনুবাদ করা হয়েছিল ভালগেট বাইবেলে তবে কিছু লেখক  দিয়েছেন, ট্রান্সজর্ডানের ভিত্তি হিসাবে, যা আধুনিক হিব্রু ব্যবহারও।  যেখানে "সূর্যোদয়ের দিকে" হিসাবে "পূর্ব" শব্দটি  ব্যবহৃত হয় &#x27;East of the Jordan&#x27; ।

## তথ্যসূত্র

বিষয়শ্রেণী:মধ্যপ্রাচ্যের ভূগোল
বিষয়শ্রেণী:জর্ডানের ভূগোল
বিষয়শ্রেণী:জর্ডানের অঞ্চল
বিষয়শ্রেণী:ফিলিস্তিন (অঞ্চল) এর ভূগোল
ঝাঁসি রেল বিভাগ

**ঝাঁসি রেলওয়ে বিভাগ** ভারতীয় রেলওয়ের উত্তর মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের উত্তর প্রদেশ রাজ্যের ঝাঁসিতে অবস্থিত।

এলাহাবাদ রেলওয়ে বিভাগ এবং আগ্রা রেলওয়ে বিভাগ হল এনসিআর জোনের অধীনে অন্য দুটি রেলওয়ে বিভাগ যার সদর দপ্তর এলাহাবাদে অবস্থিত।  

## রেলওয়ে স্টেশন এবং শহরের তালিকা
তালিকায় ঝাঁসি রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।  

যাত্রীদের জন্য স্টেশন বন্ধ - 
গোলা কা মন্দির, 
সিন্ধিয়া কি ছাওয়ানি, 
মোরার, 
হাজিরা, 
গোয়ালিয়র কাম্পু কোঠি, 
জিভাজি গঞ্জ এবং অন্যান্য অনেক গোয়ালিয়র শহরতলির রেলওয়ে স্টেশন যা এনজি-র অন্তর্গত ছিল।

## তথ্যসূত্র

বিষয়শ্রেণী:ভারতীয় রেলের বিভাগ
সানসি জনগোষ্ঠী

**সানসি** হল একটি যাযাবর উপজাতি, তারা প্রাথমিকভাবে উত্তর-পশ্চিম ভারতের রাজস্থান এলাকায় বসবাস করত, কিন্তু ১৩ শতকে মুসলিম আক্রমণকারীদের দ্বারা বিতাড়িত হয়েছিল। তারা এখন রাজস্থান রাজ্যের বিভিন্ন অঞ্চলে বসবাস করে, এছাড়াও তাদের সারা ভারতের বিভিন্ন অঞ্চলেই দেখতে পাওয়া যায়।

## ভাষা ও সমাজ
তাদের কথ্য ভাষা হল সানসি ভাষা বা ভিলকি। এটি কেন্দ্রীয় গোষ্ঠীর একটি অত্যন্ত বিপন্ন ইন্দো-আর্য ভাষা। এই ভাষায় কথা বলে আনুমানিক ৬০,০০০ (২০০২ সালের হিসেব অনুযায়ী) জন। সানসিরা হিন্দিতেও কথা বলে। তারা নিজেদেরকে দুটি শ্রেণীতে বিভক্ত করে; একটি হল খারে, যারা শুদ্ধ সানসি বংশের মানুষ এবং মাল্লা, যারা মিশ্র বংশের মানুষ। কেউ কেউ চাষী এবং শ্রমিক, যদিও অনেকেই এখনও যাযাবর। তাদের বংশতালিকা পিতৃ গোত্র ধরে চলে। 
যাযাবর চরিত্রের কারণে এরা শিক্ষা, সামাজিক ও অর্থনৈতিকভাবে পিছিয়ে পড়া উপজাতি।
অভিযোগ রয়েছে যে সম্প্রদায়টি তাদের মহিলাদের কুমারীত্ব পরীক্ষা করে।
## জীবিকা
সানসিদের অনেকেই দারিদ্র্যের মধ্যে বসবাস করে। কেউ কেউ রিকশা চালায়। তাদের কিছু সন্তান দরিদ্র পরিবারকে সাহায্য করার জন্য দোকানে কাজ করে। তাদের দেখাশোনা করার জন্য এবং তাদের মধ্যে বিবাদ মীমাংসার জন্য তাদের একটি বর্ণ পরিষদ রয়েছে। সানসিদের কেউ কেউ কৃষক ও শ্রমিক। আবার কেউ কেউ মদ্য বিক্রি করে।

## ইতিহাস
সানসিরা রাজপুত বংশোদ্ভূত বলে দাবি করে, কিন্তু, কিংবদন্তি অনুসারে, তাদের পূর্বপুরুষ হল বেরিয়া, যারা একটি অপরাধী জাতি। বেঁচে থাকার জন্য তারা গবাদি পশু চুরি এবং ছোট খাটো অপরাধের উপর নির্ভর করত। ভারতে ব্রিটিশ শাসনের সময় তাদের অপরাধী উপজাতি আইন ১৮৭১, ১৯১১, ১৯২৪ এর অধীনে শ্রেণীবদ্ধ করা হয়েছিল। এর ফলে তাদের যাযাবর জীবনধারা বেআইনি হয়ে গিয়েছিল।
চিহ্নিত হওয়ার ফলে এরা দীর্ঘদিন ধরে দাগী অপরাধী নাম বহন করে আসছে। তবে, স্বাধীনতার পরে ১৯৫২ সালে, তাদের বিমুক্ত উপজাতি ঘোষণা করা হয়েছিল।
সানসিয়া হিসাবে, ২০১১ সালের জনগণনায়, তাদের উত্তর প্রদেশে নথিবদ্ধ করা হয়েছিল। সেখানে তারা ছিল তফসিলি জাতি, তাদের জনসংখ্যা ছিল ৫৬৮৯ জন।
## ধর্ম
তাদের ধর্ম হল হিন্দু ধর্ম, কিন্তু কয়েকজন ইসলাম ধর্মও গ্রহণ করেছে।
## আরও পড়ুন
*

## তথ্যসূত্র

বিষয়শ্রেণী:ভারতীয় জাতি
বিষয়শ্রেণী:রাজস্থানের সামাজিক গোষ্ঠী
বিষয়শ্রেণী:হরিয়ানার সামাজিক গোষ্ঠী
বিষয়শ্রেণী:ভারতের জাতিগোষ্ঠী
বিষয়শ্রেণী:পাঞ্জাবি উপজাতি
বিষয়শ্রেণী:পাঞ্জাবের সামাজিক গোষ্ঠী, ভারত
বিষয়শ্রেণী:ভারতের বিমুক্ত জাতি
বিষয়শ্রেণী:রাজপুত
বিষয়শ্রেণী:রাজপুত বংশ
ইয়েরুকালা জনগোষ্ঠী

**ইয়েরুকালা** বা **এরুকালা** বা **এরুকুলা** হল একটি আদিবাসী সম্প্রদায় যাদের প্রাথমিকভাবে অন্ধ্রপ্রদেশ এবং তেলেঙ্গানায় দেখতে পাওয়া যায়।
২০১১ সালের আদমশুমারি অনুসারে ইয়েরুকালা উপজাতির জনসংখ্যা হল ৫,১৯,৩৩৭ জন। এই সম্প্রদায়ের মধ্যে মোট সাক্ষরতার হার হল ৪৮.১২%। তাদের অধিকাংশই দক্ষিণ উপকূলীয় অন্ধ্র এবং রায়লসীমায় বাস করে, তেলেঙ্গানায় এই সম্প্রদায়ের অল্প কিছু মানুষ বাস করে। তাদের স্থানীয় ভাষা হল তামিল ভিত্তিক ইয়েরুকালা, কিন্তু এখন বেশিরভাগই তেলুগু ভাষায় কথোপকথন চালায়। অভ্যাসগত অপরাধী নাম দিয়ে ব্রিটিশরা তাদের সঙ্গে দুর্ব্যবহার করত, এবং তাদের ফৌজদারি উপজাতি আইনের অধীনে রাখা হয়েছিল, যদিও তাদের মধ্যে অপরাধীর সংখ্যা কমই ছিল এবং সম্ভবত তাদের যাযাবর জীবনধারার জন্য তাদের লক্ষ্য করা হয়েছিল।

## ব্যুৎপত্তি
এই উপজাতি নিজেদের ‘কুর্রু’ বলে। তাদের নারীরা ঐতিহ্যগত ভাগ্য গণনা করার পেশা (এরুকা চেপ্পুতা) অবলম্বন করে। সেই অনুসারে তাদের নাম হয়েছে ‘ইয়েরুকালা’।
## ভাষা
ইয়েরুকালা উপজাতির নিজস্ব একটি উপভাষা আছে যাকে বলা হয় 'ইয়েরুকুলা ভাষা' বা 'কুর্রু ভাষা' বা 'কুলভাথা'। এটি বেশিরভাগই তেলুগু, তামিল এবং কন্নড়ের মত দ্রাবিড়ীয় ভাষাগুলি থেকে উদ্ভূত।
## খাদ্যাভ্যাস
ইয়েরুকালারা আমিষভোজী। উপকূলীয় অন্ধ্রপ্রদেশে চাল হল তাদের প্রধান খাদ্যশস্য, আর জোয়ার হল রায়লসীমা এবং তেলেঙ্গানা অঞ্চলের ইয়েরুকালাদের প্রধান খাদ্যশস্য। তারা শুকরের মাংস খায়।
## জীবিকা
ইয়েরুকালাদের ঐতিহ্যগত পেশার মধ্যে রয়েছে ঝুড়ি তৈরি, মাদুর বুনন, শূকর পালন, দড়ি তৈরি ইত্যাদি। ইয়েরুকালা মহিলারা দৈবজ্ঞগিরি এবং ভাগ্য বলার ক্ষেত্রে পারদর্শী। তাদের মধ্যে কেউ কেউ ঝুড়ি তৈরি, মাদুর বুনন ইত্যাদির মতো অর্থনৈতিক কর্মকাণ্ডেও অংশগ্রহণ করে। তারা বুনো খেজুর পাতা দিয়ে ঝুড়ি তৈরি করে।
## পরিবার এবং বিবাহ
ইয়েরুকালা উপজাতিরা সাধারণত ছোট পরিবারের হয়। বংশধর হল পুরুষতান্ত্রিক, বাসস্থান হল পিতৃস্থানীয় (স্বামীর ঘরে বসবাস) এবং কর্তৃত্ব হল পিতৃতান্ত্রিক। দূর সম্পর্কের আত্মীয়ের মধ্যে বিবাহ (মেনারিকাম) পছন্দ করা হয়। মামা ও ভাগ্নীর মধ্যে বিবাহও অনুমোদিত। একবিবাহ সাধারণভাবে পালন করা হলেও, বহুবিবাহ সামাজিকভাবে অনুমোদিত। আলাপ-আলোচনা এবং বিনিময়ের মাধ্যমে সাধারণত বিবাহ হয়।
## ধর্ম
ইয়েরুকালারা হিন্দু কল্যাণময় দেবতাদের পূজা করে যেমন ভগবান ভেঙ্কটেশ্বর, নরসিংহস্বামী, নারায়ণস্বামী এবং রাম। এরা আত্মা এবং ভূত-প্রেত বিশ্বাসী মানুষ এবং প্রতিটি রোগ বা দুর্ভাগ্যের জন্য কিছু অশুভ আত্মা এবং পূর্বপুরুষের ভূতের ক্রিয়াকে দায়ী করে। এরা ছাগল, শুকর, পাখী ইত্যাদি বলি দিয়ে অশুভ আত্মার প্রভাব এড়ানোর চেষ্টা করে। তারা সংক্রান্তি, শিবরাত্রি, শ্রীরামনবমী, দশেরা, উগাদি (তেলুগু নববর্ষের দিন) ইত্যাদি হিন্দু উৎসবগুলি উদযাপন করে।
## তথ্যসূত্র এবং টীকা

## বহিঃসংযোগ
* ইয়েরুকালা হোম পেজ 
* মুদিরাজু রাজারা 
* ইয়েরুকুলার একলব্য ট্রাইবাল ডেভেলপমেন্ট অ্যান্ড এডুকেশনাল সোসাইটি পাতা 

বিষয়শ্রেণী:ভারতীয় জাতি
বিষয়শ্রেণী:তেলুগু সমাজ
বিষয়শ্রেণী:ভারতের তফসিলি জনজাতি
বিষয়শ্রেণী:ভারতের জাতিগোষ্ঠী
বিষয়শ্রেণী:অন্ধ্রপ্রদেশের সামাজিক গোষ্ঠী
বিষয়শ্রেণী:দ্রাবিড় জাতি
বিষয়শ্রেণী:ভারতের বিমুক্ত জাতি
বাংলাদেশ সেনাবাহিনীর পদাতিক ডিভিশনের তালিকা

**[[বাংলাদেশ সেনাবাহিনী]]র পদাতিক ডিভিশনের সংখ্যা** ১০টি। পদাতিক ডিভিশনের তালিকা নিম্নে দেওয়া হলো:
#৭ পদাতিক ডিভিশন, পটুয়াখালী
#৯ পদাতিক ডিভিশন, সাভার, ঢাকা
#১০ পদাতিক ডিভিশন, রামু, কক্সবাজার
#১১ পদাতিক ডিভিশন, মাঝিরা, বগুড়া
#১৭ পদাতিক ডিভিশন, সিলেট
#১৯ পদাতিক ডিভিশন, ঘাটাইল, টাঙ্গাইল
#২৪ পদাতিক ডিভিশন, চট্টগ্রাম
#৩৩ পদাতিক ডিভিশন, কুমিল্লা
#৫৫ পদাতিক ডিভিশন, যশোর
#৬৬ পদাতিক ডিভিশন, রংপুর

## তথ্যসূত্র

বিষয়শ্রেণী:বাংলাদেশ সেনাবাহিনী
দক্ষযজ্ঞ

**দক্ষযজ্ঞ**, হিন্দু পুরাণ ও বিভিন্ন হিন্দু ধর্মগ্রন্থে বর্ণিত একটি গুরুত্বপূর্ণ ঘটনা। এটি দক্ষ দ্বারা সংগঠিত যজ্ঞ বোঝায়, যেখানে তার কন্যা সতী  আত্মহত্যা  করেছিলেন। সতীর স্বামী দেবতা শিবের ক্রোধ হয়, এবং তারপর যজ্ঞটি ধ্বংস করে। গল্পটিকে দক্ষ-যজ্ঞ-নাশ (দক্ষের বলির বিনাশ) বলা হয়। গল্পটি শক্তিপীঠ, হিন্দু দেবী মায়ের মন্দির প্রতিষ্ঠার ভিত্তি তৈরি করে। পার্বতী, সতীর পুনর্জন্ম যিনি পরবর্তীতে শিবকে বিয়ে করেন তার গল্পেরও ভূমিকা হয়ে ওঠে।

গল্পটি মূলত বায়ুপুরাণে উল্লেখ করা হয়েছে। এটি স্কন্দপুরাণ, কূর্মপুরাণ, হরিবংশ পুরাণ ও পদ্মপুরাণের কাশী কাণ্ডেও উল্লেখ আছে। লিঙ্গপুরাণ, শিবপুরাণ,  এবং মৎস্যপুরাণেও এ ঘটনার বিশদ বিবরণ রয়েছে।

## তথ্যসূত্র

বিষয়শ্রেণী:হিন্দু পুরাণ
বিষয়শ্রেণী:শৈবধর্ম
বিষয়শ্রেণী:শাক্তধর্ম
দিল্লি রেল বিভাগ

**দিল্লি রেলওয়ে বিভাগ** ভারতীয় রেল এর উত্তর রেল (NR) এর অধীনে থাকা পাঁচটি রেলওয়ে বিভাগের একটি। এই রেলওয়ে বিভাগটি ১৯৫২ সালে আনুষ্ঠানিক ভাবে চালু করা হয়েছিল এবং এর সদর দপ্তর ভারতের রাজ্য ও কেন্দ্রশাসিত অঞ্চল দিল্লিতে অবস্থিত। ডিভিশনের নেতৃত্বে ডিভিশনাল রেলওয়ে ম্যানেজার (ডিআরএম), ডিআরএম অফিসে অবস্থিত, স্টেট এন্ট্রি রোড, নিউ দিল্লি রেলওয়ে স্টেশনের কাছে (পাহাড়গঞ্জের পাশে)।

## উত্তর রেল অঞ্চল
দিল্লি রেলওয়ে বিভাগ ছাড়াও, আম্বালা রেলওয়ে বিভাগ, ফিরোজপুর রেলওয়ে বিভাগ, লখনউ এনআর রেলওয়ে বিভাগ এবং মোরাদাবাদ রেলওয়ে বিভাগ হল উত্তর রেল (এনআর) অঞ্চলের অধীনে অন্য ৪টি রেলওয়ে বিভাগ যার সদর দপ্তর নতুন দিল্লিতে অবস্থিত। 

## রুট এবং স্টেশন নেটওয়ার্ক
দিল্লি বিভাগের রুটের দৈর্ঘ্য  ২১৩টি স্টেশন সহ। বিভাগ প্রতিদিন ৪৯৬টি যাত্রী বহনকারী ট্রেন এবং ২১০টি মালবাহী ট্রেন পরিচালনা করে। 

## রেলওয়ে স্টেশন এবং শহরের তালিকা
এই বিভাগটি দিল্লি, পানিপথ, কুরুক্ষেত্র, মিরাট, পালওয়াল, ফরিদাবাদ এবং বদলি, নরেলা, সোনিপাত, কারনাল, গুলধর, মোদি নগর, পারতাপুর, বল্লভগড় - এর মতো শিল্প শহরগুলির মতো বেশ কয়েকটি ঐতিহাসিক স্থানের পরিষেবা দেয়। দিল্লি ক্যান্ট, গুরগাঁও, মিরাট ক্যান্ট এবং দিল্লি ক্যান্ট ভারতীয় সেনাবাহিনীর গুরুত্বপূর্ণ সামরিক ঘাঁটি।  তালিকায় দিল্লি রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। 

## আরও দেখুন

* ভারতে রেল পরিবহনের ভবিষ্যত
* ভারতে রেল পরিবহন

## তথ্যসূত্র

বিষয়শ্রেণী:ভারতীয় রেলের বিভাগ
বিষয়শ্রেণী:দিল্লি রেলওয়ে বিভাগ
বিষয়শ্রেণী:রেল পরিবহনে ২১-শ শতাব্দী
বিষয়শ্রেণী:উত্তর রেল
মার্কিন যুক্তরাষ্ট্রের উপরাষ্ট্রপতিদের তালিকা

১৭৮৯ সালে এই পদ সৃষ্টির পর থেকে মার্কিন যুক্তরাষ্ট্রের ৪৯ জন উপরাষ্ট্রপতি হয়েছেন। মূলত, ভাইস প্রেসিডেন্ট হলেন সেই ব্যক্তি যিনি ইলেক্টোরাল কলেজে রাষ্ট্রপতির জন্য দ্বিতীয় সর্বাধিক ভোট পেয়েছিলেন। যাইহোক, ১৮০০ সালের নির্বাচনে টমাস জেফারসন এবং অ্যারন বুরের মধ্যে ইলেক্টোরাল কলেজের ভোটের ফলাফল টাই হয়, যা রাষ্ট্রপতি নির্বাচনে হাউস অফ রিপ্রেজেন্টেটিভদের মনোনয়নের দিকে পরিচালিত করে। এই ধরনের ঘটনা যাতে আবার ঘটতে না পারে তার জন্য, সংবিধানে দ্বাদশ সংশোধনী আনা হয়, যা বর্তমান ব্যবস্থা তৈরি করে, যেখানে ভোটাররা উপরাষ্ট্রপতির জন্য আলাদা ভোট দেন। 

## উপরাষ্ট্রপতিবৃন্দ

## আরও দেখুন

* Acting president of the United States
* Founding Fathers of the United States
* List of presidents of the United States
* Presiding Officer of the United States Senate
* United States Senate Vice Presidential Bust Collection

## পাদটীকা

## তথ্যসূত্র

## বহিঃসংযোগ

* Vice presidents of the United States. CNN. July 22, 2016. Retrieved November 21, 2018.
* Mark O. Hatfield, et al.; edited by Wendy Wolff (1997). Vice Presidents of the United States 1789–1993. U.S. Senate Historical Office. U.S. Government Printing Office. Washington.

বিষয়শ্রেণী:উপরাষ্ট্রপতিদের তালিকা
বিষয়শ্রেণী:মার্কিন যুক্তরাষ্ট্রের উপরাষ্ট্রপতি সম্পর্কিত তালিকা
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
১১ পদাতিক ডিভিশন (বাংলাদেশ)

thumb
**১১ পদাতিক ডিভিশন** হচ্ছে বাংলাদেশ সেনাবাহিনীর একটি সেনাদল। এটি রাজশাহী বিভাগের একমাত্র সেনা ডিভিশন। এর প্রধান কার্যালয় বগুড়া জেলার বগুড়া সেনানিবাসে অবস্থিত।

## ইতিহাস
## বর্তমান জিওসি
খালেদ আল মামুন PBGM, ndc, psc বাংলাদেশ সেনাবাহিনীর একজন মেজর জেনারেল, বর্তমানে 11 পদাতিক ডিভিশনের GOC এবং এরিয়া কমান্ডার হিসেবে দায়িত্ব পালন করছেন। এর আগে, তিনি সামরিক সচিব এবং সেনা সদর দফতরের সামরিক গোয়েন্দা (ডিএমআই) পরিচালক ছিলেন।

## আরও দেখুন
বাংলাদেশ সেনাবাহিনীর পদাতিক ডিভিশনের তালিকা

## তথ্যসূত্র

বিষয়শ্রেণী:বাংলাদেশ সেনাবাহিনীর পদাতিক ডিভিশন
বায়ুপুরাণ

**বায়ুপুরাণ** (সংস্কৃত: वायुपुराण) হল সংস্কৃত পাঠ এবং হিন্দুধর্মের আঠারোটি প্রধান পুরাণের একটি। এটি সম্পর্কে মহাভারত ও অন্যান্য হিন্দু গ্রন্থে উল্লেখ করা হয়েছে, যার কারণে পণ্ডিতগণ প্রস্তাব করেছেন যে পাঠ্যটি পুরাণ ধারার মধ্যে প্রাচীনতম। বায়ু ও বায়বীয় পুরাণগুলি তাদের গঠন এবং বিষয়বস্তুতে খুব বড় সমাপতিত অংশ ভাগ করে, সম্ভবত কারণ তারা একসময় একই ছিল, কিন্তু শতাব্দীর পর শতাব্দী ধরে ক্রমাগত সংশোধনের ফলে মূল পাঠ দুটি ভিন্ন গ্রন্থে পরিণত হয়, এবং বায়বীয় পাঠটি ব্রহ্মাণ্ডপুরাণ নামেও পরিচিত হয়।

বায়ুপুরাণ, ঐতিহ্য ও অন্যান্য পুরাণের শ্লোক অনুসারে, ২৪,০০০টি শ্লোক রয়েছে। যাইহোক, টিকে থাকা পান্ডুলিপিতে প্রায় ১২,০০০টি শ্লোক রয়েছে। পাঠ্যটি শতাব্দী ধরে ক্রমাগত পরিমার্জিত হয়েছে, এবং এর বর্তমান পাণ্ডুলিপিগুলি খুব আলাদা। কিছু পাণ্ডুলিপিতে ১১২টি অধ্যায় সহ চারটি পদ (অংশ) এবং ১১১টি অধ্যায় সহ দুটি খন্ড রয়েছে।  বৈচিত্র্যময় পাণ্ডুলিপির তুলনা থেকে বোঝা যায় যে নিম্নলিখিত বিভাগগুলি পরবর্তী শতাব্দীতে আরও প্রাচীন বায়ুপুরাণে স্থানান্তরিত হয়েছিল: মহাত্ম্য নামে পরিচিত ভূগোল এবং মন্দির-সম্পর্কিত ভ্রমণ নির্দেশিকাগুলির অধ্যায়, দুটি অধ্যায় জাত ও ব্যক্তি আশ্রম, তিনটি অধ্যায় ধর্ম ও তপস্যা, এগারোটি অধ্যায় পবিত্রতা ও সংষ্কার এবং একটি অধ্যায় পরকালের নরক সম্পর্কে।

পাঠ্যটি এর অসংখ্য উল্লেখের জন্য উল্লেখযোগ্য, মধ্যযুগীয় যুগের ভারতীয় সাহিত্যে, সম্ভবত শিলালিপির লিঙ্ক যেমন মথুরা স্তম্ভে পাওয়া যায় এবং ৩৮০ খৃষ্টাব্দে পাওয়া যায়, সেইসাথে এলিফ্যান্ট গুহাগুলির মতো খোদাই ও ত্রাণগুলির উৎস – ইউনেস্কোর বিশ্ব ঐতিহ্যবাহী স্থান।

## তথ্যসূত্র

## বহিঃসংযোগ
* Vayu Purana - English Translation by G.V.Tagare - Part 1
* Vayu Purana - English Translation by G.V.Tagare - Part 2

বিষয়শ্রেণী:হিন্দু ধর্মগ্রন্থ
বিষয়শ্রেণী:হিন্দু পুরাণ
বিষয়শ্রেণী:পুরাণ
বিষয়শ্রেণী:শৈব ধর্মগ্রন্থ
১৯ পদাতিক ডিভিশন (বাংলাদেশ)

**১৯ পদাতিক ডিভিশন** হচ্ছে বাংলাদেশ সেনাবাহিনীর একটি দল। ঢাকা বিভাগের একটি পদাতিক ডিভিশন। এর প্রধান কার্যালয় টাঙ্গাইল জেলার ঘাটাইল সেনানিবাসে অবস্থিত।

## ইতিহাস
## বর্তমান জিওসি
জেনারেল অফিসার কমান্ডিং (জিওসি) ১৯ পদাতিক ডিভিশন এবং এরিয়া কমান্ডার (ঘাটাইল এরিয়া) হলেন মেজর জেনারেল হোসেন মুহাম্মদ মসিহুর রহমান।

## আরো দেখুন
বাংলাদেশ সেনাবাহিনীর পদাতিক ডিভিশনের তালিকা

## তথ্যসূত্র

বিষয়শ্রেণী:বাংলাদেশ সেনাবাহিনীর পদাতিক ডিভিশন
৩৩ পদাতিক ডিভিশন (বাংলাদেশ)

**৩৩ পদাতিক ডিভিশন** হচ্ছে বাংলাদেশ সেনাবাহিনীর একটি দল। এটি চট্টগ্রাম বিভাগের একটি সেনা ডিভিশন। এর প্রধান কার্যালয় কুমিল্লা জেলার কুমিল্লা সেনানিবাসে অবস্থিত।

## ইতিহাস
৩৩ পদাতিক ডিভিশন (বাংলাদেশ) বাংলাদেশের কুমিল্লায় অবস্থিত বাংলাদেশ সেনাবাহিনীর একটি গুরুত্বপূর্ণ ডিভিশন, যা মুক্তিযুদ্ধ পরবর্তী সময়ে গঠিত হয়েছিল এবং ১৯৭৬ সালে ৪৪ ও ১০১ ব্রিগেড নিয়ে গঠিত হয়, যার মূল উদ্দেশ্য ছিল দেশের প্রতিরক্ষাব্যবস্থা শক্তিশালী করা, বিশেষত পার্বত্য চট্টগ্রাম ও পূর্বাঞ্চলের নিরাপত্তা নিশ্চিত করা, এবং সাম্প্রতিক বছরগুলোতে এটি মানবিক সহায়তা ও জনকল্যাণমূলক কাজেও সক্রিয় ভূমিকা পালন করছে, যা এটিকে একটি শক্তিশালী ও জনমুখী বাহিনীতে পরিণত করেছে।

কুমিল্লা ক্যান্টনমেন্ট, প্রথম বিশ্বযুদ্ধের পর এই এলাকার উপর সামরিক চেইন বজায় রাখার জন্য ব্রিটিশ ক্রাউন দ্বারা প্রতিষ্ঠিত হয়। দ্বিতীয় বিশ্বযুদ্ধের সময় ব্রিটিশ ভারতীয় সেনাবাহিনী এটা ব্যবহার করে।বাংলাদেশের সবচেয়ে বড় সেনানিবাস কুমিল্লার ময়নামতিতে অবস্থিত। এটি বাংলাদেশের প্রথম ক্যান্টনমেন্ট। ১৯৭১ সালের স্বাধীনতা যুদ্ধের সময় বহু অস্ত্র এখানে রক্ষিত ছিল। এখানে রয়েছে ইংরেজ কবরস্থান। যা ইংরেজ আমলে স্থাপিত হয়

## বর্তমান জিওসি
মেজর জেনারেল নাজিম-উদ-দৌলা,

## আরও দেখুন

* বাংলাদেশ সেনাবাহিনীর পদাতিক ডিভিশনের তালিকা

## তথ্যসূত্র

বিষয়শ্রেণী:বাংলাদেশ সেনাবাহিনীর পদাতিক ডিভিশন
৫৫ পদাতিক ডিভিশন (বাংলাদেশ)

**৫৫ পদাতিক ডিভিশন** হচ্ছে বাংলাদেশ সেনাবাহিনীর একটি সেনাদল। এটি খুলনা বিভাগের একমাত্র সেনা ডিভিশন। এর প্রধান কার্যালয় যশোর জেলার যশোর সেনানিবাসে অবস্থিত।

## ইতিহাস
## বর্তমান জিওসি
জেনারেল অফিসার কমান্ডিং (জিওসি), ৫৫ পদাতিক ডিভিশন ও এরিয়া কমান্ডার, যশোর এরিয়া মেজর জেনারেল মো. হাফিজুর রহমান এনডিসি, এএফডব্লিউসি, পিএসসি, এমফিল।

## আরও দেখুন
*বাংলাদেশ সেনাবাহিনীর পদাতিক ডিভিশনের তালিকা

## তথ্যসূত্র

বিষয়শ্রেণী:বাংলাদেশ সেনাবাহিনীর পদাতিক ডিভিশন
ভূমির জন্তু

[থাম্ব|280x280পিক্সেল| ১৭ শতকের [মুঘল চিত্রশিল্প|মুঘল বিস্টের চিত্র]]

থাম্ব| ১৬ শতকের পার্সিয়ান ইলাস্ট্রেশন অব দ্য বিস্ট
**দাব্বাতুল আরদ** (      ), ইসলামিক ইস্ক্যাটোলজিতে, শেষ দিবসের আগমনের অন্যতম লক্ষণ হবে। সূর্য পশ্চিমে ওঠার পরে এটি প্রদর্শিত হবে, যেখানে জন্তুটিকে প্রথমবারের মতো দেখা যাবে। কুরআনে ( *[[সূরা]]* আন-নামল ) পশুর উল্লেখ আছে এবং *[[হাদিস|হাদিসেও]]* উল্লেখ করা হয়েছে।  কুরআনে উল্লেখ করা হয়েছে যে পশুটি অবিশ্বাসীদের সম্বোধন করবে এবং ঈশ্বরের প্রতি তাদের মনোযোগের অভাবের জন্য তাদের উপদেশ দেবে।

## হাদীস
ইবন আল-জুবায়েরের কাছে আরোপিত একটি রেওয়ায়েতেও সোলাইমান এবং মূসার স্টাফের সীল বহনকারী পশুর বর্ণনা দেয়। 

কিছু *হাদিস* বলে যে জন্তু হবে শেষ দিনের প্রথম প্রধান লক্ষণগুলির মধ্যে একটি, সাথে সাথে সূর্য পশ্চিমে উদিত হবে। দাজ্জালের আবির্ভাব, ক্রমবর্ধমান ধোঁয়া এবং মহা অশান্তিকে শেষ সময়ের অন্যান্য আলামত বলা হয়েছে। অনুরূপ *হাদীসে* । 

## ব্যাখ্যা

### সমসাময়িক
যদিও সমসাময়িক ইসলামিক পণ্ডিতদের অধিকাংশই পৃথিবীর জন্তুর ঐতিহ্যগত ব্যাখ্যাকে গ্রহণ করে, *দাব্বাত আল-আরদ* একটি আক্ষরিক প্রাণী হিসাবে যা শেষ সময়ে আবির্ভূত হবে, কেউ কেউ প্রাণীটিকে সম্ভবত বিভিন্ন অংশ দিয়ে তৈরি বলে ব্যাখ্যা করেন, যেমন রোগ সহ এইচআইভি আরেকটি ব্যাখ্যায় বলা হয়েছে যে এই জন্তুটি বস্তুবাদী প্রবণতার সাথে সম্পর্কিত, এবং এইভাবে *দাব্বত* পৃথিবীর শেষ প্রান্তে উপস্থিত হয় না, বরং একটি প্রদত্ত জাতি বা সমাজকে ধ্বংস করবে। 

## আরও দেখুন

* পশু (প্রকাশিত বাক্য)
* খিমাইরা

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসলামি পৌরাণিক জীব
বিষয়শ্রেণী:ইসলামি পরকালবিদ্যা
বিষয়শ্রেণী:কুরআনের চরিত্র
৬৬ পদাতিক ডিভিশন (বাংলাদেশ)

**৬৬ পদাতিক ডিভিশন** হচ্ছে বাংলাদেশ সেনাবাহিনীর একটি দল। রংপুর বিভাগের একমাত্র পদাতিক ডিভিশন। এর প্রধান কার্যালয় রংপুর জেলার রংপুর সেনানিবাসে অবস্থিত।

## বর্তমান জিওসি
৬৬ পদাতিক ডিভিশনের বর্তমান জিওসি ও এরিয়া কমান্ডার বিএ-৪৫২৯ মেজর জেনারেল  মোহাম্মদ কামরুল হাসান, এসজিপি, এনডিসি, এসডিএমসি, পিএসসি।

## আরও দেখুন
* বাংলাদেশ সেনাবাহিনীর পদাতিক ডিভিশনের তালিকা

## তথ্যসূত্র

বিষয়শ্রেণী:বাংলাদেশ সেনাবাহিনীর পদাতিক ডিভিশন
বিবিএম (ব্ল্যাকবেরি মেসেজিং অ্যাপ)

**BBM**, যার পূর্বে পুরো নাম ছিল **ব্ল্যাকবেরি মেসেঞ্জার** এটি একটি মালিকানাধীন মোবাইল ইনস্ট্যান্ট মেসেঞ্জার এবং ভিডিওটেলিফোনি অ্যাপ্লিকেশন। এই অ্যাপটি দিয়ে ব্ল্যাকবেরি ওএস, ব্ল্যাকবেরি ১০, আইওএস, অ্যান্ড্রয়েড এবং উইন্ডোজ মোবাইল ব্যবহারকারীরা নিজেদের মধ্যে মেসেজিং এবং ভয়েস কল করতে পারে। আইওএস এবং অ্যান্ড্রয়েডের জন্য সাধারণ বিবিএম কনজিউমার সংস্করণ ইন্দোনেশিয়ান কোম্পানি এমটেক দ্বারা তৈরি করা হয়েছে যা ব্ল্যাকবেরি লিমিটেড (আগে রিসার্চ ইন মোশন নামে পরিচিত) এর লাইসেন্সের অধীনে। ব্ল্যাকবেরি ওএস এবং ব্ল্যাকবেরি ১০-এর জন্য বিনামূল্যে সংস্করণ, সেইসাথে **বিবিএম এন্টারপ্রাইজ** (বিবিএমই, পূর্বে **বিবিএম প্রোটেক্টেড** নামে পরিচিত) নামে একটি পেইড এন্টারপ্রাইজ সংস্করণটি ব্ল্যাকবেরি লিমিটেড সম্পূর্ণরূপে তৈরি করেছিল, যেগলি বর্তমানেও সচল রয়েছে। অ্যান্ড্রয়েড এবং আইওএসের জন্য BBM বিনামূল্যের সংস্করণটি ৩১ মে ২০১৯-এ বন্ধ হয়ে গিয়েছিল, তবে সফ্টওয়্যারটির পেইড এন্টারপ্রাইজ সংস্করণ, BBMe এখনও পর্যন্ত এই প্ল্যাটফর্মগুলিতে সচল রয়েছে।

BBM-এর মাধ্যমে পাঠানো বার্তাগুলি ইন্টারনেটের মাধ্যমে পাঠানো হয় এবং ব্ল্যাকবেরি পিন সিস্টেমের মাধ্যমে তা সুরক্ষিত রাখার বন্দোবস্ত আছে। পূর্বে অনেক পরিষেবা প্রদানকারী একটি ডেডিকেটেড ব্ল্যাকবেরি ডেটা প্ল্যান রিচার্জ করার দ্বারাই শুধুমাত্র BBM-এ সাইন-ইন করার অনুমতি দেওয়া হত। একক ব্যক্তির কাছে বা ডেডিকেটেড আলোচনা বা চ্যাট গোষ্ঠীর মাধ্যমে বার্তা আদান-প্রদান করা যেত যা একাধিক ব্ল্যাকবেরি ডিভাইসকে একক সেশনে যোগাযোগ করার পথ খুলে দিয়েছিল। এই মেসেঞ্জারের দ্বারা সাধারণ টেক্সট-ভিত্তিক তাৎক্ষণিক বার্তাগুলি পাঠানো যেত। তার পাশাপাশি, BBM ব্যবহারকারীরা ছবি, ভয়েসনোট (অডিও রেকর্ডিং), ফাইল (১৬ এমবি পর্যন্ত), মানচিত্রে রিয়েল টাইম অবস্থান শেয়ার করা যায়, তাছাড়াও স্টিকার এবং ইমোজিগুলির একটি বিস্তৃত সম্ভার ছিল তাদের পরিষেবায়।

২০১৩ সালের শেষের দিক পর্যন্ত BBM দিয়ে যোগাযোগ শুধুমাত্র ব্ল্যাকবেরি ডিভাইসগুলির মধ্যেই সম্ভব ছিল যতক্ষণ আলাদাভাবে আইওএস এবং অ্যান্ড্রয়েড সিস্টেমের এই অ্যাপটি প্রকাশ করা হয়েছিল। ৩০০ মিলিয়নেরও বেশি স্টিকার শেয়ার করেছে এর ব্যবহারকারীরা। প্রতিদিন প্রায় ১৫০,০০০ BBM ভয়েস কল করা হয়েছিল। ২০১৫ সাল পর্যন্ত বিশ্বব্যাপী ১৯০ মিলিয়নেরও বেশি BBM ব্যবহারকারী ছিল।  ২০১৩ সালের প্রথম দিকে ব্ল্যাকবেরি অবকাঠামো প্রতি মাসে ৩০ পেটাবাইট ডেটা ট্রাফিক ব্যবহার করা হয়েছিল।

BBM ছিল মোবাইলের প্রথম দিকের মেসেজিং পরিষেবা, এবং অত্যন্ত জনপ্রিয় ছিল প্রতিদ্বন্দ্বীদের কাছে বাজারে ক্ষতির সম্মুখীন হওয়ার আগে পর্যন্ত।  এপ্রিল ২০১৬ পর্যন্ত ইন্দোনেশিয়াই একমাত্র দেশ যেখানে BBM ছিল সবচেয়ে জনপ্রিয় মেসেজিং অ্যাপ – যা দেশের ৮৭.৫% অ্যান্ড্রয়েড ডিভাইসে ইনস্টল করা হয়েছিল। 

## তথ্যসূত্র

বিষয়শ্রেণী:ব্ল্যাকবেরি
বিষয়শ্রেণী:তাৎক্ষণিক বার্তা আদান-প্রদান
বিষয়শ্রেণী:তাৎক্ষণিক বার্তা প্রেরক সফটওয়্যার
বিষয়শ্রেণী:ব্ল্যাকবেরি লিমিটেড
বিষয়শ্রেণী:ব্ল্যাকবেরি সফটওয়্যার
বিষয়শ্রেণী:২০০৫-এর সফটওয়্যার
ইউক্রেনীয় চলচ্চিত্র একাডেমি

**ইউক্রেনীয় চলচ্চিত্র একাডেমি** () একটি ইউক্রেনীয় চলচ্চিত্রগ্রহণশিল্প ও চলচ্চিত্রনির্মাণ ক্ষেত্রের বিশেষজ্ঞ এবং পেশাদারদের সংগঠন। এটি ২০১৭ সালে আধুনিক ইউক্রেনীয় চলচ্চিত্রকে সমর্থন ও বিকাশের জন্য প্রতিষ্ঠিত হয়েছিল। ২০১৭ সাল থেকে, ইউক্রেনীয় চলচ্চিত্র একাডেমি মর্যাদাপূর্ণ "গোল্ডেন ডিজাইগা ফিল্ম অ্যাওয়ার্ডস" বার্ষিক অনুষ্ঠানের আয়োজন করে আসছে।

## প্রতিষ্ঠাতা

একাডেমির সূচনাকারী, স্রষ্টা এবং ব্যবস্থাপক এবং এর পুরস্কার ছিল ওডেসা আন্তর্জাতিক চলচ্চিত্র উৎসব। ২০১৭ সালে, চলচ্চিত্র একাডেমি তৈরির সময়, চলচ্চিত্র একাডেমির সমস্ত নেতৃস্থানীয় পদগুলি ওআইএফএফ পরিচালকদের দ্বারা নেওয়া হয়েছিল: আনা মাচুখ, ওআইএফএফ ফিল্ম মার্কেটের পরিচালক, ইউক্রেনীয় চলচ্চিত্র একাডেমির নির্বাহী পরিচালক হন, ওআইএফএফ পিআর ডিরেক্টর কাতেরিনা জাভেজদিনা হন পিআর ডিরেক্টর, ওআইএফএফ ভিক্টোরিয়া টিগিপকো - চলচ্চিত্র একাডেমির প্রধান পরিচালনা পর্ষদ - সুপারভাইজরি বোর্ডের চেয়ারম্যান। ২০১৮ সাল থেকে, চলচ্চিত্র একাডেমির পিআর ডিরেক্টর হলেন ওআইএফএফ-এর পিআর ডিরেক্টর - তেতিয়ানা ভ্লাসোভা, এবং ২০১৯ সাল থেকে চলচ্চিত্র একাডেমির সমন্বয়কারী - ইয়ারোস্লাভা কিয়াশকো।

## ইতিহাস

"সময় এসেছে আমাদের দেশের নিজস্ব অস্কার করার। শিল্প পুনরুজ্জীবিত হচ্ছে, আমরা আমাদের অভিনেতা, পরিচালক, প্রযোজক - যারা এই জটিল ক্ষেত্রে কাজ করে তাদের প্রচার করতে চাই। এই ঘটনার প্রতি জনসাধারণের দৃষ্টি আকর্ষণ করা জরুরি।" ভিক্টোরিয়া টিগিপকো, ইউক্রেনীয় চলচ্চিত্র একাডেমির সভাপতি এবং ওডেসা আন্তর্জাতিক চলচ্চিত্র উৎসব

ইউক্রেনীয় চলচ্চিত্র একাডেমি ৮ ফেব্রুয়ারী, ২০১৭-এ একটি সামাজিক অলাভজনক সংগঠন হিসাবে প্রতিষ্ঠিত হয়েছিল, যা একই বছরের ২০ ফেব্রুয়ারি প্রথম জাতীয় চলচ্চিত্র পুরস্কারের অনুষ্ঠান চলাকালীন চলচ্চিত্র একাডেমির প্রতিষ্ঠাতা, স্পনসর এবং অংশীদারদের দ্বারা আয়োজিত একটি সংবাদ সম্মেলনে একাডেমির সম্পর্কে ঘোষণা করা হয়েছিল। ইউক্রেনের স্টেট এজেন্সি ফর সিনেমাটোগ্রাফি এবং জয়েন্ট স্টক কোম্পানি "টাসকমব্যাঙ্ক"-এর সহায়তায় ওডেসা আন্তর্জাতিক চলচ্চিত্র উৎসবের মাধ্যমে ফিল্ম একাডেমির প্রতিষ্ঠা শুরু হয়েছিল। আনা মাচুখ ইউক্রেনীয় চলচ্চিত্র একাডেমির নির্বাহী পরিচালক এবং জাতীয় চলচ্চিত্র পুরস্কারে নিযুক্ত হয়েছেন। ২০ এপ্রিল, প্রথম জাতীয় চলচ্চিত্র পুরস্কার "গোল্ডেন ডিজাইগা" এর পুরস্কার বিতরণী অনুষ্ঠান অনুষ্ঠিত হয়।

## আরও দেখুন
* ইউক্রেনের চলচ্চিত্র

## তথ্যসূত্র

* Володимир Войтенко став головою правління Української кіноакадемії. Кінокритика. 14 листопада 2018. Процитовано 14.11.2018.

## আরও পড়ুন
* Положення про Правління Української кіноакадемії на сайті *Бюро української кіножурналістики*
* Положення про Наглядову раду Української кіноакадемії на сайті *Бюро української кіножурналістики*
* Українська кіноакадемія оголосила новий склад Правління та Наглядової ради. Детектор медіа. 25 жовтня 2018.

## বহিঃসংযোগ
* 
* 
* 

বিষয়শ্রেণী:ইউক্রেনের চলচ্চিত্র মাধ্যম
বিষয়শ্রেণী:ইউক্রেনের সংস্কৃতি
বিষয়শ্রেণী:ইউক্রেনে বিনোদন
১৯৬৩–৬৪ বুন্দেসলিগা

**১৯৬৩–৬৪ বুন্দেসলিগা** পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার উদ্বোধনী মৌসুম ছিল। এই মৌসুমটি ১৯৬৩ সালের ২৪শে আগস্ট তারিখে শুরু হয়ে ১৯৬৪ সালে ৯ই মে তারিখে সম্পন্ন হয়েছিল। বরুসিয়া ডর্টমুন্ডের জার্মান আক্রমণভাগের খেলোয়াড় ফ্রিডহেম কোনিৎস্কা বুন্দেসলিগার ইতিহাসে প্রথম গোল করেছিলেন।

এই মৌসুমে ৪৫ পয়েন্ট অর্জন করে কলন প্রথম ক্লাব হিসেবে বুন্দেসলিগা শিরোপা এবং তাদের ইতিহাসে দ্বিতীয় জার্মান শিরোপা জয়লাভ করেছিল। হামবুর্গারের জার্মান আক্রমণভাগের খেলোয়াড় উভে জেলার ৩০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

## প্রতিযোগিতার ধরন
প্রতিটি ক্লাব একে অপরের বিরুদ্ধে দুটি করে ম্যাচ খেলেছিল, একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো একটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক দল সমান পয়েন্ট অর্জন করে থাকে, তবে পয়েন্ট তালিকায় তাদের অবস্থান গড় গোল দ্বারা নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।

## দল
প্রতিযোগিতামূলক এবং অবকাঠামোগত উভয় দিক থেকে ওবারলিগায় অংশগ্রহণ করা ক্লাবগুলো হতে ১৬টি ক্লাব এই আসরে অংশগ্রহণ করার জন্য নির্বাচন করা হয়েছিল। পশ্চিম ও দক্ষিণ বিভাগগুলো পাঁচটি করে ক্লাব নির্বাচন করেছিল, অন্যদিকে তিনটি এবং দুইটি ক্লাব যথাক্রমে উত্তর এবং দক্ষিণ-পশ্চিমাঞ্চল হতে অংশগ্রহণ করেছিল। অবশিষ্ট একটি ক্লাব ওবারলিগা বার্লিন হতে নির্বাচন করা হয়েছিল।

বুন্দেসলিগার উদ্বোধনী মৌসুমের জন্য ক্লাব নির্বাচন প্রক্রিয়া বিতর্কিত ছিল। আলেমানিয়া আকেন এবং কিকার্স অফেনবাখ মনে করে যে তাদের নির্বাচিত করা উচিত ছিল, কেননা পূর্ববর্তী ১২ মৌসুমে নির্বাচিত বিভাগের ক্লাবগুলোর সাথে এবং ক্লাবগুলোর তুলনায় তাদের ফলাফল ভালো ছিল। বুন্দেসলিগা শুরু হওয়ার ঠিক পূর্বে মৌসুমে তুলনামূলকভাবে খারাপ ফলাফলের কারণে তাদের নির্বাচিত করা হয়নি।

## পয়েন্ট তালিকা


## ফলাফল

## শীর্ষ গোলদাতা

## তথ্যসূত্র

## বহিঃসংযোগ
* ডিএফবি আর্কাইভে ১৯৬৩–৬৪ বুন্দেসলিগা 
* বুন্দেসলিগায় দ্য বুন্দেসলিগা: এ ট্রু সাক্সেস স্টোরি – সেবাস্টিয়ান স্টলৎস 

বিষয়শ্রেণী:বুন্দেসলিগার মৌসুম
১
জার্মানি
হালীমা শরফুদ্দীন বিজ্ঞান পুরস্কার

**হালীমা শরফুদ্দীন বিজ্ঞান পুরস্কার** হল বাংলা একাডেমি প্রদত্ত একটি পুরস্কার। বাংলা ভাষায় জনপ্রিয় বিজ্ঞান ও প্রযুক্তি বিষয়ক গ্রন্থকারদের বিশিষ্ট অবদান ও তাঁদের সৃষ্টিশীল প্রতিভার স্বীকৃতি দিতে এ পুরস্কার প্রদান করা হয়। পুরস্কার প্রদানের ক্ষেত্রে কোনো লেখকের একটি গ্রন্থকে নির্বাচন করা হয় যেটি গত দুই বছরের মধ্যে প্রকাশিত হয়েছে। 

## ইতিহাস
অধ্যক্ষ শইখ শরফুদ্দীন ও হালীমা বেগমের স্মৃতি রক্ষার্থে তাঁদের পুত্র ড. আবদুল্লাহ আল-মুতী শরফুদ্দীনের প্রদত্ত অর্থে বাংলা একাডেমি দ্বি-বার্ষিক এ পুরস্কার প্রদান করে। পুরস্কারের অর্থমূল্য ৩০,০০০.০০ (ত্রিশ হাজার) টাকা। বাংলা একাডেমির বার্ষিক সাধারণ সভায় পুরস্কারপ্রাপ্ত লেখককে ত্রিশ হাজার টাকার চেক, সম্মাননাপত্র ও সম্মাননা স্মারক প্রদান করা হয়। এ পুরস্কার প্রথম প্রদান করা হয় ১৩৯৯ বঙ্গাব্দে, ১৩৯৭-৯৮ দ্বি-বর্ষের জন্য। এ পর্যন্ত ১৩৯৯-১৪০০, ১৪০৩-০৪, ১৪১৩-১৪ এবং ১৪১৭ বঙ্গাব্দ ব্যতীত প্রতি দুই বাংলা সালের জন্য এ পুরস্কার প্রদান করা হয়েছে।

## পুরস্কার প্রাপ্তগণ

# মোঃ লুৎফর রহমান ও মোঃ আলমগীর হোসেন (১৩৯৭-৯৮ এর জন্য ১৩৯৯ বঙ্গাব্দে প্রদত্ত, গ্রন্থ : কম্পিউটার বিজ্ঞান)
# অতুল কুমার পাল ও শহীদুল্লাহ মৃধা (১৪০১-০২ এর জন্য ১৪০৩ বঙ্গাব্দে প্রদত্ত, গ্রন্থ : যথাক্রমে বাংলাদেশের রপ্তানীযোগ্য মৎস সম্পদ ও বঙ্গোপসাগর : জীবসমুদ্র বিজ্ঞান ও সমুদ্র সম্পদ)
# ফারসীম মান্নান মোহাম্মদী (১৪০৫-০৬ এর জন্য ১৪০৭ বঙ্গাব্দে প্রদত্ত, গ্রন্থ : জ্যোতিঃপদার্থবিজ্ঞান পরিচিতি)
# হাফিজউদ্দীন আহমদ (১৪০৭-০৮ এর জন্য ১৪১১ বঙ্গাব্দে প্রদত্ত, গ্রন্থ : মরণব্যাধি সার্স)
# বাসুদেব কুমার দাস (১৪০৯-১০ এর জন্য ১৪১২ বঙ্গাব্দে প্রদত্ত, গ্রন্থ : পরিবেশ : রাসায়নিক গঠন ও দূষণ)
# ফেরদৌসী বেগম (১৪১১-১২ এর জন্য ১৪১৩ বঙ্গাব্দে প্রদত্ত, গ্রন্থ : আমি কেন বাবা মায়ের মতো)
# জে. বি. এম. জাফর সাদেক (১৪১৫-১৬ এর জন্য ১৪১৭ বঙ্গাব্দে প্রদত্ত, গ্রন্থ : ক্লিনিক্যাল চর্ম, কুষ্ঠ, যৌন রোগ ও তার চিকিৎসা)
# দ্বিজেন শর্মা (১৪১৮-১৯ এর জন্য ১৪২০ বঙ্গাব্দে প্রদত্ত, গ্রন্থ : গাছের কথা ফুলের কথা)
# আসিফ (১৪২০-২১ এর জন্য ১৪২২ বঙ্গাব্দে প্রদত্ত, গ্রন্থ : বিবর্তনের পথে ইতিহাসের বাঁকে)
# জায়েদ ফরিদ (১৪২২-২৩ এর জন্য ১৪২৪ বঙ্গাব্দে প্রদত্ত, গ্রন্থ : উদ্ভিদ স্বভাব - ১ম ও ২য় খণ্ড)
# মোকারম হোসেন (১৪২৪-২৫ এর জন্য ১৪২৬ বঙ্গাব্দে প্রদত্ত, গ্রন্থ : নিসর্গ আখ্যান)
# সৌমিত্র চক্রবর্তী (১৪২৬-২৭ এর জন্য ১৪২৮ বঙ্গাব্দে প্রদত্ত, গ্রন্থ : করোনা বৃত্তান্ত)
# আবদুল গাফফার (গ্রন্থ : বিজ্ঞানী সত্যেন্দ্রনাথ বসুর অবদান)  

## তথ্যসূত্র

বিষয়শ্রেণী:বাংলাদেশের পুরস্কার
বিষয়শ্রেণী:বিজ্ঞান পুরস্কার
বিষয়শ্রেণী:বাংলা একাডেমি পুরস্কার
চোলনাইক্কান

**চোলনাইক্কান** হল ভারতের একটি জাতিগোষ্ঠী। তারা প্রাথমিকভাবে দক্ষিণ কেরল রাজ্যে, বিশেষ করে সাইলেন্ট ভ্যালি ন্যাশনাল পার্কে বাস করে। তারা এই অঞ্চলের শেষ অবশিষ্ট শিকারী-সংগ্রাহক উপজাতিদের মধ্যে একটি। চোলনাইক্কানরা কথা বলে চোলনাইক্কান ভাষায়, এই ভাষাটি দ্রাবিড় ভাষা পরিবারের অন্তর্গত।

## পটভূমি
চোলানাইক্কান পরম্পরাগতভাবে নীলাম্বুরের কাছে কারুলাই এবং চুঙ্গাথারা বনাঞ্চলের পরিসীমায় বসবাস করে। এই এলাকাটি মালাপ্পুরম জেলার নীলাম্বুর তালুকে অবস্থিত। ১৯৬০ এর দশক পর্যন্ত, তারা মূলধারার শহুরে সমাজের থেকে দূরে, খুব সীমিত যোগাযোগ রেখে নির্জন জীবনযাপন করত। যখন তাদের সাথে প্রথম যোগাযোগ করা যায়, তখন তাদের কাছে কোনো পোশাকও ছিল না এবং তারা 'পূর্বপুরুষের আত্মা'র উপাসনা করত। গাছই ছিল তাদের ভক্তির একমাত্র প্রতীক। তারপর থেকে চোলনাইক্কানদের ঐতিহ্যবাহী জীবনধারা পরিবর্তিত হয়েছে। মূলধারার জীবনযাত্রা আধুনিক সংস্কৃতি নিয়ে এসেছে, এবং সেই সঙ্গে নতুন অসুখও এনেছে যা উপজাতীয় সংস্কৃতি এবং উপজাতির অস্তিত্বের জন্য হুমকিস্বরূপ। ভারত সরকার তাদের বিশেষভাবে দুর্বল উপজাতীয় গোষ্ঠী হিসাবে শ্রেণীবদ্ধ করেছে। বর্তমানে তাদের সাক্ষরতার হার ১৬%।

১৯৯১ সালের জনগণনায় চোলনাইক্কানের সংখ্যা ছিল ৩৬০ জন। তাদের জনসংখ্যা বর্তমানে উল্লেখযোগ্যভাবে কমে গেছে, এখন তাদের সংখ্যা ২০০ জনেরও কম।
চোলানাইক্কানরা নিজেদেরকে ‘মালানাইকান’ বা ‘শোলানাইকান’ বলে ডাকে। বনের গভীরে বসবাস করে বলে এদের চোলনাইক্কান বলা হয়। ‘চোলা’ বা ‘শোল’ এর অর্থ গভীর চির সবুজ বন, এবং 'নাইকান' মানে রাজা। তারা মহীশূর জঙ্গল থেকে স্থানান্তরিত হয়েছে বলে জানা গেছে।

সি. বিনোদ এই জাতিগোষ্ঠী থেকে স্নাতক প্রথম ব্যক্তি। তিনি তাঁর স্নাতকোত্তর এবং এম.ফিল সম্পন্ন করেছেন এবং বর্তমানে গবেষণা করছেন।

## নৃবিজ্ঞান এবং সংস্কৃতি
তারা সাধারণত সুগঠিত বলিষ্ঠ দেহের অধিকারী এবং ছোট আকারের হয়। তাদের দেহবর্ণ গাঢ় থেকে হালকা বাদামী পর্যন্ত হয়। মুখ গোলাকার বা ডিম্বাকৃতির হয়। তাদের ঠোঁট মাঝারি থেকে পাতলার মধ্যে হয়, চুলের ধরন কোঁকড়ানো। তারা 'কাল্লুলাই' নামক পাথুরে আশ্রয়ে (পাহাড়ের গুহা) বা পাতার তৈরি খোলা ঘরে বাস করে। তাদের ২ থেকে ৭ জনের প্রাথমিক পরিবার নিয়ে গঠিত দলে দেখতে পাওয়া যায়। প্রতিটি দলকে ‘চেম্মাম’ বলা হয়। চোলনাইক্কানরা চেম্মামের অধীনে থাকা অঞ্চলগুলি বজায় রাখার উদ্দেশ্যে তাদের পূর্বপুরুষদের দ্বারা প্রণীত নিয়মগুলি পালনে খুব বিশেষভাবে নজর রাখে।

## অর্থনীতি
চেম্মামদের বনের পরিসীমায় ব্যাপকভাবে ছড়িয়ে ছিটিয়ে দেখতে পাওয়া যায়। তারা খাদ্য সংগ্রহ, শিকার এবং সামান্য বনজ পণ্য সংগ্রহ করে জীবিকা নির্বাহ করে। তাদের ভাষা কন্নড়, তামিল এবং মালয়ালম ভাষার মিশ্রণ। তারা বর্তমানে তাদের দৈনন্দিন জীবনে পোশাক এবং অলঙ্কার, গৃহস্থালীর জিনিসপত্র, সরঞ্জাম এবং অস্ত্র ব্যবহার করে। তারা তাদের প্রধান খাদ্য হিসেবে ভাত খায়। তাদের খাদ্য তালিকায় বন্য শিকড়, কন্দ, বীজ, ফল এবং মাংস থাকে। তাদের জীবিকা সম্পূর্ণরূপে বনের উপর নির্ভরশীল। সামান্য বনজ দ্রব্য সংগ্রহ ও বিক্রিই তাদের আয়ের প্রধান উৎস। তাদের মধ্যে এখনও অনেক প্রথা, অভ্যাস এবং নিষেধাজ্ঞা প্রচলিত রয়েছে।

## ভাষা
চোলনাইক্কানরা মাতৃভাষা হিসেবে চোলনাইক্কান ভাষায় কথা বলে। এটি দ্রাবিড় ভাষা পরিবারের অন্তর্গত। এদের অনেকেরই মালয়ালমের প্রাথমিক জ্ঞান রয়েছে।
## আরও দেখুন
*কেরালার জনসংখ্যা
ফিলিপোস ভাইদ্যার লেখা কেরালার প্রধান উপজাতি
http://focusonpeople.org/major_tribals_in_kerala.htm 

## তথ্যসূত্র

বিষয়শ্রেণী:কেরল সমাজ
বিষয়শ্রেণী:ভারতের তফসিলি জনজাতি
বিষয়শ্রেণী:কেরলের সামাজিক গোষ্ঠী
বিষয়শ্রেণী:দ্রাবিড় জাতি
এন্নেই

**এনয়ে** ()একটি ইউক্রেনীয় রক ব্যান্ড যেটি মৌলিক সঙ্গীত চর্চা করতো। ইভান কোটলিয়ারেভস্কির সাহিত্য কর্মগুলোর এক বিখ্যাত চরিত্র, অ্যানিয়াসের নামানুসারে এটির নামকরণ করা হয়েছিল।

## ইতিহাস
১৯৬০ এর দশকে কিয়েভের স্পেশাল মিউজিক স্কুলের ছাত্ররা ইউক্রেনীয় সুরকার মাইকোলা লাইসেঙ্কোর নামে একটি ব্যান্ড গঠন করে। তারা প্রাথমিকভাবে বিভিন্ন ইউক্রেনীয় লোকগানের অন্যরকম কভার করত। পরে তারা দ্য বিটলসের শেষ দিককার কাজগুলির সাথে পরিচিত হন এবং বাখ এবং খাচাতুরিয়ানের কাজগুলিকে পুনর্বিন্যাস করতে শুরু করেন। ১৯৭১ সালে পেট্রিনেনকো এবং ব্লিনোভ ব্যান্ডটি ছেড়ে *ডিজভোনি* নামে নতুন একটি ব্যান্ড গঠন করে। ব্যান্ডটি নতুন ধারা ব্লুজ এবং সোল নিয়ে পরীক্ষানিরীক্ষা শুরু করে। ১৯৭২ সালে ব্যান্ডটি "বুর্জোয়া-জাতীয়" লেবেলযুক্ত হয়ে সোভিয়েত ইউনিয়নে নিষিদ্ধ হয়। ফলস্বরূপ, সমস্ত বিদ্যমান রেকর্ড এবং রেকর্ডিং ধ্বংস করা হয়েছিল। এর পরে ব্যান্ডটি ১৯৭৪ সাল পর্যন্ত আন্ডারগ্রাউন্ডে চলে।তখন *ডিজভোনি* এর সাথে নতুন ভোকাল-ইনস্ট্রুমেন্টাল ব্যান্ড *ডেকোরেটিভ ট্রেইল* একীভূত হয়। ব্যান্ডটি *Ukr-contsert* এ গৃহীত হওয়ার পর এটির নাম পরিবর্তন করে *রোনো* (*Hrono) রাখা* হয়। ১৯৭৭ সালে দলটি আবার **এন্নেই** নামে পরিচিত হয়। কিছু সময়ের পরে, এনিয়ে ভেঙে যায় এবং এর সদস্যরা যার যার মতো বিভিন্ন ব্যান্ডে যোগ দেয়। পেট্রিনেঙ্কো পরবর্তিতে তার নিজস্ব ব্যান্ড রোনো তৈরি করে।

## বহিঃসংযোগ

* সারাংশ 

বিষয়শ্রেণী:সোভিয়েত রক সঙ্গীত দল
বিষয়শ্রেণী:ইউক্রেনীয় রক সঙ্গীত দল
শোলাঙ্কি রায়

**শোলাঙ্কি রায়** একজন ভারতীয় অভিনেত্রী, যিনি ভারতীয় টেলিভিশন এবং ওয়েব ধারাবাহিকে অভিনয় করেন।

## কর্মজীবন
শোলাঙ্কি রায় ইটিভি বাংলার (কালারস বাংলা) ধারাবাহিক *কথা দিলাম* (২০১৪)-এ মুখ্য চরিত্রে অভিনয় করে টেলিভিশনে অভিষেক করেন। এছাড়াও তিনি স্টার জলসার জনপ্রিয় ধারাবাহিক *[[ইচ্ছে নদী]]* (২০১৫)-এ বিক্রম চ্যাটার্জির বিপরীতে মেঘলা চরিত্রে অভিনয় করেছিলেন, যা দর্শকদের কাছে ব্যাপক সাড়া জাগিয়েছিল। তিনি জি বাংলার ধারাবাহিক *[[সাত ভাই চম্পা (টেলিভিশন ধারাবাহিক)|সাত ভাই চম্পা]]* এবং স্টার জলসা ধারাবাহিক *[[ফাগুন বউ]]*-এও অভিনয় করেছিলেন।

এছাড়াও তিনি ধানবাদ ব্লুজ, পাপ এবং মন্টু পাইলটের মতো বাংলা ওয়েব ধারাবাহিকে অভিনয় করেছেন।

## প্রারম্ভিক জীবন
শোলাঙ্কি রায়ের জন্ম ও বেড়ে ওঠা ভারতের কলকাতায়। তিনি বিধাননগর মিউনিসিপ্যাল স্কুলে পড়াশোনা করেন এবং কলকাতার বিধাননগর কলেজ থেকে রাষ্ট্রবিজ্ঞানে স্নাতক হন। পরে তিনি যাদবপুর বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর করেন। তিনি ২০১৮ সালে নিউজিল্যান্ড-ভিত্তিক ব্যাঙ্কার শাক্য বোসের সঙ্গে বিবাহবন্ধনে আবদ্ধ হন।

## টেলিভিশন

## চলচ্চিত্রের তালিকা

### চলচ্চিত্র

### ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেত্রী
সুশান্ত মাহাতো

থাম্ব|সুশান্ত মাহাতো
**সুশান্ত মাহাতো** একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের একজন সদস্য। ২০২১ সালের মে মাসে, তিনি বাঘমুন্ডি নির্বাচনী এলাকা থেকে পশ্চিমবঙ্গ বিধানসভার বিধায়ক নির্বাচিত হন। তিনি কোটশিলার বাসিন্দা।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পুরুলিয়া জেলার ব্যক্তি
সুনিতা গোদারা

**সুনিতা গোদারা** হলেন উত্তরপ্রদেশ রাজ্যের বুলন্দশহর জেলার নৌসেনার একজন প্রাক্তন ভারতীয় ম্যারাথন দৌড়বিদ। তিনি ১৯৮৪ সালে দিল্লি ম্যারাথন জিতে প্রথমবারের মতো জাতীয় ম্যারাথন চ্যাম্পিয়ন হন। তিনি মালয়েশিয়া, থাইল্যান্ড, ভারত, সিঙ্গাপুর, ফিলিপাইন, ইন্দোনেশিয়া, হল্যান্ড, মিশর, জাপানে এবং অনেক ইউরোপীয় দেশ ও শহরে পদক জিতেছেন। তিনি প্যারিস, অস্ট্রেলিয়া, ইতালি, ইস্তাম্বুল, তুরস্ক, পেনাংয়ে ৪ বার এবং কেদাহ ম্যারাথন জিতেছেন। তিনি ১৯৯২সালে ইন্দোনেশিয়ার বানদুংয়ে অনুষ্ঠিত এশীয় ম্যারাথন চ্যাম্পিয়নশিপে স্বর্ণ জিতেছিলেন। তিনি ১৯৮৫ সালে বোস্টন ম্যারাথন এবং ১৯৯০ - ১৯৯১ সালে লন্ডন ম্যারাথনে প্রতিদ্বন্দ্বিতা করেছিলেন।
তিনি বনস্থলী বিদ্যাপীঠ থেকে কলেজের পাঠ শেষ করেন।
## খেলোয়াড় জীবন
একজন ভারতীয় হিসেবে সর্বোচ্চ ম্যারাথনে দৌড়ানোর রেকর্ড গড়েছেন সুনিতা গোদারা। তিনি ১৯৮৪ সালে রথ ম্যারাথন দিয়ে শুরু করে ৭৬টি পূর্ণ ম্যারাথনে দৌড়েছেন। তিনি প্রথম হয়েছেন ২৫ বার, দ্বিতীয় ১২ বার এবং তৃতীয় হয়েছেন ১৪ বার। তা ছাড়াও, তিনি ১২১টি অর্ধ ম্যারাথন জিতেছেন এবং সমস্ত মহাদেশে ২০০টি আন্তর্জাতিক রেস করেছেন। ১৯৯০ সালে, তিনি ২ ঘন্টা ৪৯.২১ মিনিট সময় নিয়ে প্রথম ভারতীয় হিসেবে বিশ্বমানের রেস জিতেছিলেন। তিনি পেনাং এবং কেদাহ ম্যারাথনে পদক জিতেছিলেন। ১৯৮৯ সালে, তিনি সিঙ্গাপুর মবিল আন্তর্জাতিক ম্যারাথনে রৌপ্য পদক জিতেছিলেন। তিনি ১৯৯৬ সালে আটলান্টা অলিম্পিকে অলিম্পিক শিখা বহন করেছিলেন। তিনি ইন্ডিয়ান কলেজিয়েট অ্যাথলেটিক প্রোগ্রাম (আইসিএপি) এর মতো কলেজ ক্রীড়া কর্মসূচীতে পরামর্শদাতা হতে সম্মত হয়েছেন।

সুনিতা গোদারা একজন খ্যাতিমান আন্তর্জাতিক ম্যারাথন দৌড়বিদ। তিনি ১৯৯২ এশিয়ান ম্যারাথন চ্যাম্পিয়নশিপ জিতেছেন। তিনি এখন পর্যন্ত ৭৬টি সম্পূর্ণ ম্যারাথন (৪২.২&nbsp;কিমি) সম্পন্ন করেছেন এবং ২৬টি দেশে ২৫টি স্বর্ণ, ১২টি রৌপ্য এবং ১৪টি ব্রোঞ্জ পদক জিতেছেন। তিনি মোট ১,৩০,০০০&nbsp;কিমি দৌড় সম্পন্ন করেছেন।

২০১০ সাল পর্যন্ত সুনিতার ২০০টিরও বেশি আন্তর্জাতিক রেসের রেকর্ডের মধ্যে রয়েছে ১২১টি হাফ ম্যারাথন (২১&nbsp;কিমি) ম্যারাথন দৌড়।

১) তিনি ব্যাংকক, সিঙ্গাপুর, মালয়েশিয়া, ফিলিপাইন, ইন্দোনেশিয়া, জাপান, মিশর এবং হল্যান্ডে ম্যারাথন জিতেছেন। তিনি প্যারিস, মেলবোর্ন - অস্ট্রেলিয়া, ম্যাকাও, পোল্যান্ড, ইতালি, ইস্তাম্বুল, বেলগ্রেড এবং লাস ভেগাসের ম্যারাথন দৌড়ে সেরা দশের মধ্যে ছিলেন। তিনি বিশ্বখ্যাত বোস্টন, বার্লিন এবং লন্ডন ম্যারাথনেও দৌড়েছেন।

২) তিনি দেশের হয়ে সর্বোচ্চ সংখ্যক আন্তর্জাতিক ম্যারাথন, ৭৬টি পূর্ণ ম্যারাথন এবং ১২১টি হাফ ম্যারাথন জিতেছেন, সর্বোচ্চ ৬০টি দেশে।

৩) ২০০৬ সাল থেকে, সুনিতা পেশাদারভাবে, সারা ভারতের সেরা ভারতীয় ম্যারাথন দৌড়বিদদের, অভিজাত দৌড় কোঅর্ডিনেটর হিসেবে সমন্বয় করছেন।
## সামাজিক কাজ
দিল্লির বাইরে, তিনি এখন তাঁর নিজস্ব এনজিও চালান, যার নাম হেলথ ফিটনেস ট্রাস্ট এবং হেলথ ফিটনেস সোসাইটি। তিনি ভারতীয় ক্রীড়া ক্ষেত্রকে দুর্নীতিমুক্ত করতে প্রতিশ্রুতিবদ্ধ। 
## সম্মাননা
তিনি একজন অর্জুন পুরস্কার বিজয়ী
## তথ্যসূত্র


## বহিঃসংযোগ
*"Mumbai Marathon 2004", Rediff.com
*Running in India: Sunita Godara - an Indian Marathon Legend 

বিষয়শ্রেণী:ভারতীয় নারী ম্যারাথন দৌড়বিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:অর্জুন পুরস্কার প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:রাজস্থানের নারী ক্রীড়াবিদ
বিষয়শ্রেণী:১৯৫৮-এ জন্ম
নজরুল স্মৃতিকেন্দ্র

**নজরুল স্মৃতিকেন্দ্র** ময়মনসিংহের ত্রিশাল উপজেলায় অবস্থিত কাজী নজরুল ইসলামের স্মৃতিবিজড়িত একটি জাদুঘর। 

## অবস্থান
ত্রিশালের দুইটি স্থানে নজরুল স্মৃতিকেন্দ্র গড়ে তোলা হয়েছে। একটির অবস্থান ত্রিশালের বইলর ইউনিয়নের কাজীর শিমলা গ্রামের দারোগা বাড়িতে, অন্যটির অবস্থান ত্রিশালের নামাপাড়া'র বিচুতিয়া বেপারী বাড়িতে। সংস্কৃতি মন্ত্রণালয়ের উদ্যোগে নজরুল স্মৃতিকেন্দ্র দুটি প্রতিষ্ঠিত হয়।

## তথ্যসূত্র

বিষয়শ্রেণী:ময়মনসিংহ বিভাগের জাদুঘর
লিডিয়া লিপকোভস্কা

**লিডিয়া ইয়াকোলেভনা লিপকোভস্কা** ( রাশিয়ান : Лидия Яковлевна Липковская।ইউক্রেনীয় : Лідія Яківна Липковська; ১০ মে ১৮৮২ - ২৩ মার্চ ১৯৫৮) ছিলেন ইউক্রেনীয় বংশোদ্ভূত রাশিয়ান-রোমানিয়ান অপারেটিক সোপ্রানো ।

## জীবনী

লিডিয়া বেবিনে জন্মগ্রহণ করেছিলেন, যেখানে একটি গ্রামীণ শিক্ষকের পরিবারে তার নামে একটি গ্রামীণ যাদুঘর   উৎসর্গ করা হয়েছে।লিডিয়ার তিন বোন, চার ভাই ছিল।তার খালা ছিলেন মারিয়া জাঙ্কোভেটস্কা, একজন বিখ্যাত ইউক্রেনীয় অভিনেত্রী।তিনি কামিয়ানেৎস-পোডিলস্কির মারিনস্কি মহিলা জিমনেসিয়ামে শিক্ষা লাভ করেন।অন্য ছাত্রদের সাথে একসাথে, তিনি গির্জার কয়ারে গান গাইতেন। ক্যাথেড্রালের গম্বুজের নীচে তিনি একক ভাবে গাইতেন, তার জাদু কণ্ঠ মনোযোগ আকর্ষণ করেছিল।কাময়ানেটের বাসিন্দারা মেয়েটিকে "গানের পাখি" বলে ডাকে।Kamyanets-Podiskyi Lipkowska পর তিনি সেন্ট পিটার্সবার্গ কনজারভেটরিতে প্রশিক্ষণের নেন।তিনি সুপরিচিত পলিন ভায়ার্ডটের ছাত্র নাটালিয়া ইরেৎসকায়ার সাথে পড়াশোনা করেছেন বলে জানা যায়।তিনি ১৯০৬-১৯০৮ এবং আবার ১৯১১-১৯১৩ সাল অবধি, তিনি মারিনস্কি থিয়েটারে প্রতিশ্রুতিবদ্ধ ছিলেন।তিনি ১৯০৯  থেকে ১৯১১ সাল পর্যন্ত নিউইয়র্ক সিটির মেট্রোপলিটন অপেরার সদস্য ছিলেন।মেট্রোপলিটনের সাথে লিপকোভস্কা এর অভিষেক হয়েছিল *লা ট্রাভিয়াটাতে* ১৮ নভেম্বর, ১৯০৯-এ ভায়োলেটা চরিত্রে, ক্যারুসোর সাথে আলফ্রেডো চরিত্রে। তিনি ১৯০৯ সালে বোস্টন অপেরা কোম্পানি এবং ১৯১০ সালে শিকাগো গ্র্যান্ড অপেরা কোম্পানিতে অতিথি শিল্পী হিসেবে গান গেয়েছিলেন।বোস্টনে থাকাকালীন, লিপকোভস্কাকে দ্য লেনক্স হোটেল  সম্মানিত করেছিল,  মেনুতে "কাপ লিডিয়া" এবং "সোফেল এ লা লিপকোস্কা" যোগ করে।তিনি হোটেলের বিরুদ্ধে নিষেধাজ্ঞার জন্য একজন বিচারককে আবেদন করেছিলেন, দাবি করেছিলেন যে মেনু আইটেমগুলি "তার খ্যাতিকে আঘাত করছে এবং তাকে উপহাস করতে বাধ্য করছে।" ১৯১১ সালে তিনি লন্ডনের রয়্যাল অপেরা হাউসে গিয়াকোমো পুচিনির *লা বোহেমে* মিমি চরিত্রে আত্মপ্রকাশ করেন।

১৯১২ সালে, লিপকোভস্কা নিউইয়র্কের গ্যাংস্টার স্যাম শেপসকের নামে মামলা করেন  $৮০,০০০ 

মূল্যের দুটি হীরা ফেরত দিতে অস্বীকৃতি জানায়,োন যেটি তিনস্যামের কাছে বন্ধক রেখেছিলেন।

লিপকোভস্কা বলেছিলেন যে তিনি শেপসের কাছ থেকে $১২,০০০ ধার নিয়েছিলেন, নিরাপত্তা হিসাবে তার কাছে হীরা রেখেছিলেন এবং গয়নাগুলি ফেরত দেওয়ার আগে তিনি সুদের জন্য $৫,০০০ চেয়েছিলেন। ১০১৪ সালে তিনি অপেরা দে মন্টে-কার্লোতে অ্যামিলকেয়ার পনচিয়েলির *আই মরি ডি* ভ্যালেঞ্জার ওয়ার্ল্ড প্রিমিয়ারে গান গেয়েছিলেন।

লিপকোভস্কা ১৯২০ সালে তার তৎকালীন স্বামী পিয়েরে বোডিনের সাথে সোভিয়েত ইউনিয়ন থেকে পালিয়ে যান, ৮ ফেব্রুয়ারিতে অ্যাড্রিয়াটিক অফ দ্য হোয়াইট স্টার লাইনে নিউইয়র্কে আসেন। ১৯২০ সালের সেপ্টেম্বরে, লিপকোভস্কা ম্যানহাটনের সান কার্লো অপেরা কোম্পানির সাথে *রিগোলেটোতে* গিলডা গেয়েছিলেন। মঞ্চ থেকে অবসর নেওয়ার পর তিনি রোমানিয়াতে থাকতেন যেখানে তিনি একজন ভয়েস শিক্ষক হিসেবে সক্রিয় ছিলেন।তার ছাত্রদের মধ্যে একজন ছিলেন সোপ্রানো ভার্জিনিয়া জেনি ।তিনি ৭৫ বছর বয়সে বৈরুতে মারা যান।তার জীবনের কিছু অংশের জন্য তিনি ব্যারিটোন জর্জেস বাকলানফের সাথে বিয়ে করেছিলেন।

## তথ্যসূত্র

## বহিঃসংযোগ

লিডিয়া লিপকোভস্কা, "Una voce poco fa", Rossini: *Il Barbiere di Siviglia* (rec. 1912) ইউটিউবে

বিষয়শ্রেণী:১৮৮২-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:কণ্ঠ শিক্ষক
বিষয়শ্রেণী:রুশ খ্রিস্টান
বিষয়শ্রেণী:সেন্ট পিটার্সবার্গ কনজারভেটরির প্রাক্তন শিক্ষার্থী
বিষয়শ্রেণী:নারী সঙ্গীত শিক্ষাবিদ
বিষয়শ্রেণী:২০শ শতাব্দীর রুশ অপেরা গায়িকা
বিপিন পার্ক

**বিপিন পার্ক** ময়মনসিংহ শহরের একটি পার্ক বা উদ্যান। 

## ইতিহাস
প্রায় ২০০ বছর আগে নির্মিত এই পার্কটি ময়মনসিংহের সর্বপ্রাচীন পার্ক। ১৯৪৭ সালের ডিসেম্বরে এই পার্কে রাষ্ট্রভাষা বাংলার পক্ষে এক ছাত্রসভা অনুষ্ঠিত হয়। ১৯৫২ সাল পর্যন্ত ভাষা আন্দোলনের একাধিক সভা এখানে অনুষ্ঠিত হয়। ভাষা আন্দোলন ছাড়াও পরে পাকিস্তানবিরোধী আন্দোলনের অনেক গুরুত্বপূর্ণ সভা-সমাবেশ বিপিন পার্কে অনুষ্ঠিত হত। দেশের স্বাধীনতার পর পার্কটিতে রাজনৈতিক সভা-সমাবেশ কমে আসতে থাকে।

২০১৩ সালে কংগ্রেস জুবিলি রোডে 'থিমপার্ক' হিসেবে পার্কটি সংস্কার করে পুনর্নিমাণ করা হয়।

## বর্ণনা
বিপিন পার্কে নতুন করে নির্মাণ করা হয়েছে দৃষ্টিনন্দন ঝর্ণা, বিভিন্ন স্থাপনা, ফুলের বাগান, পায়ে হাঁটা পথ, সীমানা প্রাচীর ও বসার বেঞ্চ। ব্রক্ষপুত্র নদ বিধৌত এ পার্কটির সৌন্দর্য্য উপভোগ করতে আসেন অসংখ্য দর্শনার্থী। ময়মনসিংহের ঐতিহাসিক স্থান হিসেবে বিরাজমান এই পার্কটি।

## তথ্যসূত্র

বিষয়শ্রেণী:বাংলাদেশের উদ্যান
হাফ অব আ ইয়েলো সান

***হাফ অব আ ইয়েলো সান*** () নাইজেরীয় লেখক চিমামান্ডা এনগোজি আডিচি রচিত একটি উপন্যাস। ২০০৬ সালে লন্ডনের ফোর্থ এস্টেট থেকে প্রকাশিত বইটিতে ওলানা, উগউ, ও রিচার্ড নামক চরিত্রের দৃষ্টিকোণ থেকে বায়াফ্রান যুদ্ধের গল্প বর্ণিত হয়েছে।

২০০৭ সালে *হাফ অব আ ইয়েলো সান* কল্পকাহিনীতে উইমেন্স পুরস্কার অর্জন করে। ২০১৯ সালে *[[দ্য গার্ডিয়ান]]*-এর ২০০০ সাল পরবর্তী সেরা বইয়ের তালিকায় ১০ম স্থান লাভ করে এবং *[[বিবিসি নিউজ]]*-এর ১০০ "সবচেয়ে অনুপ্রেরণাদায়ী" উপন্যাসের তালিকায় তালিকাভুক্ত হয়।

## চরিত্রাবলি
* উগউ - উপন্যাসটি শুরু ও শেষ হয় উগউকে দিয়ে। সে ওপি গ্রামের এক বালক, যে পরবর্তীকালে ওডেনিগবোর গৃহপরিচারক হিসেবে কাজ করে। ওডেনইগবো ও ওলানার অধীনে উগউ পড়াশোনা চালিয়ে যায় এবং উপন্যাস জুড়ে তার সাহিত্য দক্ষতার বিকাশ ঘটে। সে তার মা ও বোনের সাথে যোগাযোগ রাখার চেষ্টা করে এবং তার মায়ের স্বাস্থ্য ও সুস্থতার খোঁজ রাখে। বায়াফ্রান সেনাবাহিনীতে জোর করে তাকে যুক্ত করা হলে তার জীবনযাত্রা ব্যাহত হয়। সেখানে সে ভয়াবহ যুদ্ধের সম্মুখীন হয় এবং বাধ্য হয়ে ধর্ষনে লিপ্ত হয়।

* ওডেনিগবো - ওডেনিগবো এনসুকা বিশ্ববিদ্যালয়ের গণিতের অধ্যাপক। তার সূক্ষ্ম মতবাদের কারণে কিছু চরিত্র তাকে "বিপ্লবী' বলে আখ্যা দেয়। তিনি পুঁজিবাদ ও প্যান-আফ্রিকানবাদ বা জাতীয়তাবাদের চেয়ে সমাজতন্ত্র ও সম্প্রদায়বাদের প্রতি বেশি আকৃষ্ট ছিলেন। যুদ্ধ শুরু হলে এনসুকা বিশ্ববিদ্যালয়ের পদ থেকে তাকে অব্যাহতি নিতে বাধ্য করা হলে তিনি যুদ্ধে সক্রিয় হন।

* ওলানা - ওলানা এই উপন্যাসের বর্ণনাকারী তিনটি চরিত্রের একটি। তিনি ওজোবিয়ার কন্যা এবং কাইনেনির যমজ বোন। ওলানা নাইজেরিয়ায় বেড়ে ওঠে এবং পরে যুক্তরাজ্যের একটি বিশ্ববিদ্যালয়ে পড়াশোনা করেন। পেশাগতভাবে তিনি এনসুকা বিশ্ববিদ্যালয়ের সমাজবিজ্ঞানের অধ্যাপক। যুদ্ধের পর তিনি উমুয়াহিয়ার একটি বিদ্যালয়ের শিক্ষকতা করেন এবং ওরলুর শরণার্থীদের সেবার্থে তার বোনকে সহায়তা করেন।
* কাইনেনি - কাইনেনি ওলানার যমজ বোন এবং প্রথম দর্শনে তাকে ওলানার থেকে অনেক আলাদা মনে হবে। তিনি স্বাধীনচেতা, শান্ত এবং খুবই হিসেবী। কাইনেনি পোর্ট হারকোর্টে বাস করেন, সেখানে তার বাবার ব্যবসা রয়েছে। তার বাবা তাকে নিয়ে গর্ব করে এক বন্ধুকে বলেন যে সে "শুধু ছেলের মতই নয়, সে দুইজনের সমতুল্য"। যুদ্ধের শুরুতে তিনি যুদ্ধ থেকে মুনাফা অর্জনকারী ছিলেন। কিন্তু যুদ্ধের বিভীষিকা দেখার পর তার চরিত্রে সম্পূর্ণ পরিবর্তন আসে এবং তার বাবার ব্যবসা দেখাশোনার পরিবর্তে তিনি শরণার্থী শিবির পরিচালনা করেন।
 
## উপযোগকরণ

নাট্যকার বিয়ি বান্ডেলে এই উপন্যাসের চলচ্চিত্র উপযোগী চিত্রনাট্য রচনা করেন। ২০১৩ সালে টরন্টো আন্তর্জাতিক চলচ্চিত্র উৎসবে চলচ্চিত্রটি উদ্বোধনী প্রদর্শনী অনুষ্ঠিত হয় এবং ২০১৪ সালে বিশ্বব্যাপী মুক্তি পায়। এই চলচ্চিত্রে প্রধান চরিত্রে অভিনয় করেন চুয়াটেল এজিওফর এবং ট্যান্ডি নিউটন।

## তথ্যসূত্র

## বহিঃসংযোগ

* বিবিসির ওয়ার্ল্ড বুক ক্লাবে ''হাফ অব আ ইয়েলো সান'' নিয়ে চিমামান্ডা এনগোজি আডিচির আলোচনা বিষয়ক পডকাস্ট

বিষয়শ্রেণী:২০০৬-এর নাইজেরীয় উপন্যাস
বিষয়শ্রেণী:আলফ্রেড এ. নফের বই
বিষয়শ্রেণী:কল্পকাহিনীতে ইগবোল্যান্ড
বিষয়শ্রেণী:চিমামান্ডা এনগোজি আডিচির উপন্যাস
বিষয়শ্রেণী:নাইজেরীয় ইংরেজি ভাষার উপন্যাস
বিষয়শ্রেণী:নাইজেরীয় গৃহযুদ্ধের পটভূমিতে উপন্যাস
বিষয়শ্রেণী:নাইজেরিয়ার পটভূমিতে উপন্যাস
বিষয়শ্রেণী:১৯৬০-এর দশকের পটভূমিতে উপন্যাস
বিষয়শ্রেণী:ঔপনিবেশিক-উত্তর উপন্যাস
বিষয়শ্রেণী:যুদ্ধভিত্তিক উপন্যাস
বিষয়শ্রেণী:কল্পকাহিনীতে উইমেন্স পুরস্কার বিজয়ী সৃষ্টিকর্ম
বিষয়শ্রেণী:চলচ্চিত্রে উপযোগকৃত নাইজেরীয় উপন্যাস
বিষয়শ্রেণী:যুদ্ধ উপন্যাস
ব্রাহ্মাহোরাত্র

**ব্রাহ্মাহোরাত্র** (সংস্কৃত: ब्राह्माहोरात्र) হল ব্রহ্মার দিনরাত্রি (ব্রহ্মার এক দিন ও এক রাত্রি), দেবতার দুই হাজার যুগের কাল বা মর্ত্যের দুই কল্প। এটি একটি সংস্কৃত যৌগ যা ব্রহ্মা ও অহোরাত্র (अहोरात्र) শব্দগুলির সমন্বয়ে গঠিত।

## বিবরণ
অহোরাত্র, শিবপুরাণ ২.১.১০ অনুসারে, ২১,৬০০টি নিস্বাস (শ্বসন) নিয়ে গঠিত "এক দিন ও এক রাত" সময়কালকে বোঝায়, দেবতাদের (ব্রহ্মা, বিষ্ণু ও হর) জীবনকাল ব্যাখ্যা করার সময়:

## আরও দেখুন
* ব্রহ্মমুহূর্ত

## তথ্যসূত্র

বিষয়শ্রেণী:হিন্দু সৃষ্টিতত্ত্ব